17. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΕΘΝ. ΑΜΥΝΗΣ Αριθ. 71449 της 29 Μαΐου/30 Ιουν. 1965  (ΦΕΚ Β΄ 395)  Περί καθορισμού αριθμού εργαζομένων και αποζημιώσεως τούτων κατά τας Κυριακάς και εξαιρεσίμους ημέρας ως και κατά τας νυκτερινάς ώρας υπαλλήλων Ε.Μ.Υ. Έχοντες υπ' όψιν: 1.Τας διαρκώς αυξανομένας ανάγκας εις προσωπικόν της Ε.Μ.Υ. 2.Την καλλιτέραν λειτουργίαν των επαρχιακών Μετεωρολογικών Σταθμών. 3.΄Οτι το μονιμοποιηθέν υπαλληλικόν προσωπικόν ΓΕΑ-ΚΕΑ απεσπασμένον παρά τη Ε.Μ.Υ. όπερ προ της μονιμοποιήσεώς του, ειργάζετο εις επαρχιακούς Μετεωρολογικούς Σταθμούς και συνεχίζει εργαζόμενον κατ' αποκλειστικότητα εις καθήκοντα Μετεωρολογικά, αποφασίζομεν: Επεκτείνομεν την ύπερθεν σχετικήν κοινήν απόφασιν και καθορίζομεν του λοιπού όπως: α)Οι υπηρετούντες νυν μόνιμοι υπάλληλοι εις τους επαρχιακούς Σταθμούς Ηρακλείου, Τυμπακίου-Α.Α.Ρόδου απεσπασμένοι παρά τη Ε.Μ.Υ., από ΓΕΑ-ΚΕΑ, δύνανται να εξακολουθήσωσι να εκτελώσι καθήκοντα Παρατηρητού, εφ' όσον έχωσι τα απαιτούμενα προς τούτοις προσόντα, ήτοι συνεχή τριετή τουλάχιστον υπηρεσίαν εις τους ως άνω επαρχιακούς Μετεωρολογικούς Σταθμούς, ασκούν καθήκοντα Μετεωρολογικά. β)Η σχετική δαπάνη δια την καταβολήν των δια της παρούσης καθοριζομένων αποζημιώσεων, βαρύνει την εν τω προϋπολογισμώ ΓΕΑ (Ε.Μ.Υ.) οικον. έτους 1965 υπό Ειδ. Φορ. 80-750 ΑΚΕ 0263, εγγεγραμμένην πίστωσιν.   